2 O ka tseba bjang tsela e swanetšego ya go rapela Jehofa? Ga go nyakege gore o ithute gomme o bapiše dithuto tša madumedi a a mantši ka moka. Go nyakega feela gore o ithute seo ge e le gabotse Beibele e se rutago ka borapedi bja therešo. Ka mohlala: Dinageng tše dintši, go na le bothata bja tšhelete ya bofora. Ge e ba o be o filwe mošomo wa go tsoma tšhelete e bjalo ya bofora, na o be o tla dira bjang? Na o be o tla swara mohuta o mongwe le o mongwe wa tšhelete yeo ka hlogo? Aowa. E be e tla ba gabohlale gore o ithute ka tšhelete ya kgonthe. Ka morago ga go tseba kamoo tšhelete ya kgonthe e lego ka gona, o tla kgona go lemoga tšhelete ya bofora. Ka mo go swanago, ge re ithuta kamoo re ka hlaolago bodumedi bja therešo, re tla kgona go lemoga madumedi ao e lego a maaka.